**НАРОДНО ЧИТАЛИЩЕ „СВЕТЛИНА-1924” С. ДЕБЕЛТ**

**ОТЧЕТ**

**ЗА ДЕЙНОСТТА НА ЧИТАЛИЩЕ „СВЕТЛИНА-1924” ПРЕЗ 2020 ГОДИНА**

Измина една трудна и неспокойна година. Предварително изготвеният план и приоритетни задачи бяха изцяло объркани и поставени под въпрос как да се осъществят. Цялата ни дейност, като изключим първите два месеца бе белязана под знака на Ковид 19 и стартиралият основен ремонт на читалището.

Утвърдените през годините творчески колективи започнаха своята дейност и подготовка за сценичните си изяви.

ТА”Деултум” и ТГ”Нашенки” поставиха началото на разучаване на нови танцови постановки, а вокалните ни групи - нов певчески репертоар.

Репетициите на всички групи се провеждаха по утвърден график.

Групи осъществяващи дейност в читалището през 2020 година са:

ТА”Деултум”,

ТГ”Нашенки”,

ДВГ „Шарени мъниста”,

ДФГ „Нашенки”,

Школи по гъдулка и народно пеене,

Групи за изворен фолклор,

Клуб „Приятели на книгата”,

Арт работилничка „Сръчковци”

Дейността през месец януари бе свързана с засилена работа в библиотеката. Оформено бе пространство за срещи с читателите. Изготвени бяха витрини с произведения на авторите Гео Милев, Дамян Дамянов, Недялко Йорданов и Антон Чехов, свързани с техните бележити дати.

Изпълнен бе ритуала Бабин ден и проведен увеселителен празник „ Баба, мама, внуче” – забавни игри и конкурс за „Най-щура и забавна баба”.

През месец февруари бяха осъществени следните мероприятия:

* Трифон Зарезан – изпълнен ритуал и народни хора на мегдана.
* Акция „Обич” – изработени бяха от клуб „Приятели” и арт клуб „Сръчковци” сърчица и подарени на местното население.

През февруари започна и подготовката за мартенският базар и бе изработена голямата мартеница, с която закичихме сградата на читалището.

В библиотеката подготвихме витрина с произведения на Леда Милева, а най-малките читатели на нарочна среща бяха запознати с нейното произведение „Весели балони” .

Месец март стартира със „Сцена на таланта” – празнично представление на самодейните колективи към читалището и изложба-базар на произведените от арт работилничка „ Сръчковци” мартенички.

За 3-ти март – Националният празник на България проведохме литературно четене на произведения за свободата с клуб „Приятели на книгата” и беседа-разговор „Какво е дала България на света”.

На 6 март 2020 година бе проведено отчетно събрание на общото събрание на НЧ” Светлина-1924” на което бяха приети отчета за дейността и финансовият отчет за 2019 година и бе утвърден план 2020 и бюджет 2020 година.

Последва началото на първият локдаун за страната ни от 13 март 2020 година, който прекрати творческата ни дейност до 31 май 2020 година.

Стартирахме отново през месец юни с Ден на детето. По-късната дата /6.06.2020 г./ на празника „Моето семейство спортува заедно”- шоу със състезателен характер, не ни попречи да се забавляваме от сърце и оставим трайни спомени и задоволство у малчуганите и техните родители.

Продължихме своята дейност спазвайки противоепидемичните мерки както в заниманията с деца, така и с работата в библиотеката.

Месеците юли и август бяха белязани с организирани занимателни игри „Вече е ваканция”, които провеждахме в импровизираната външна библиотека в градината пред читалището.

През месец юли поставихме началото и на конкурса за най-добра фотография „Моето слънчево лято”. Конкурса бе спечелен от Виктория Маринова със фотографията „Слънчево море”.

В началото на новата учебна година в библиотеката проведохме среща с децата от първи клас, която нарекохме „Ние сме първокласници.” Запознахме ги с устройството на библиотеката, четохме приказки, подарихме им малки книжки от наш дарител и им отправихме покана през лятото да бъдат наши читатели.

За 6 септември подготвихме тематична витрина „Съединението прави силата”, а за 23 септември – Ден на независимостта, проведохме „Урок по родолюбие” – разговор с беседа с клуб „Приятели на книгата”

През месец октомври стартира подготовката на вътрешното пространство, техника и реквизит за стартиращият ремонт на сградата на читалището.

През 2020 г. субсидираните бройки на читалището от МК бяха 2, 6. Т. е. 1 бройка секретар, половин бройка музикален ръководител , половин бройка хореограф и на 6 часа библиотекар.

Държавната субсидия бе на стойност 31320 лева, от които 24540 лв. за заплати и 4 642,97 лева за осигуровки. Общинската субсидия бе в размер 480 лева. От собствени средства като приход отчитаме 2 900 лева от наеми и 56 лева от членски внос.

Много от предвидените мероприятия в план 2020 година пропаднаха от независещи от нас причини. Колективите на определени периоди спираха своята дейност, но вярваме в по-доброто време за всички и с нетърпение очакваме да стартираме отново в нова и обновена сграда, където ще разгърнем творческият си потенциал и покажем нови умения.

|  |
| --- |
|  |

  Изготвил:……………………………………./Л.Радева/

Одобрил:…………………………………../Д.Сачанов/